**Rendel** (eng. Rendel: Dark Vengeance) on vuonna 2017 ensi-iltansa saanut suomalainen supersankarielokuva, jonka on ohjannut Jesse Haaja. Elokuva perustuu Haajan itsensä luomaan supersankariin, Rendeliin. Elokuvan pääosia näyttelevät Kris Gummerus, Matti Onnismaa, Rami Rusinen ja Renne Korppila. Muissa osissa nähdään Alina Tomnikov, Tero Salenius, Aake Kalliala, Anu Palevaara ja Kristina Karjalainen.

Tuotanto
--------

Elokuvan ohjaajalla Haajalla on Hortonin syndrooma, joka oli kroonistumassa loppuvuonna 2013. Hän suunnitteli työkyvyttömyyseläkkeelle siirtymistä, ennen kuin sairaus saatiin yhtäkkiä hallintaan vuonna 2014. Se tuntui hänestä uudelta mahdollisuudelta ja hän halusi saada "jotain aikaan." Syntymäpäivänään hän muisti Rendelin ja teki vanhojen piirustustensa perusteella hahmosta kuvan tietokoneohjelmalla. Hän jakoi sen Facebookissa luvaten tekevänsä hahmoon perustuvan elokuvan miettien, ettei lyhytelokuvan tekeminen voi olla kovin vaikeaa. "Tarvitaan vain nahkapuku ja pari kaveria. Kamerakin löytyy." Seuraavaan päivään mennessä kuvasta oli tykätty tuhat kertaa, seuraavalla viikolla moninkertaisesti. Myös media huomasi kuvan ja uutisoi, että Suomesta on tulossa uusi supersankarielokuva. Kesällä 2014 Haaja keräsi muutaman yhteistyökumppanin kanssa noin 50 000 euroa, jotka käytettiin elokuvan ensimmäisen teaserin kuvaamiseen Savonlinnassa. Seuraavana vuonna Haaja kävi Cannesin elokuvafestivaaleille etsimässä yhteistyökumppaneikseen tuottajia ja levittäjiä. Rahoittajien sijoitusten lisäksi Haaja sijoitti Rendel-projektiin omia rahojaan sekä satojatuhansia velkarahaa, mikä on elokuvamaailmassa poikkeuksellista, kuten sekin, että maallikko tekee näin ison elokuvan.

1,45 miljoonan euron budjetilla tuotettua Rendel-elokuvaa kuvattiin 50 vuorokautta syksyllä 2015 ja keväällä 2016. Elokuvaa kuvattiin Kajaanissa, Mikkelissä, Varkaudessa, Helsingissä, Sotkamossa, Kuopiossa ja Puolangalla. Haaja sai elokuvaan lähes 500 rahoittajaa, joille tarjottiin näkyvyyttä elokuvassa, verkossa ja kuvausryhmän autojen teippauksissa. Sijoitukset vaihtelivat 50 euron ja 70 000 euron välillä, ja rahoittajien joukossa on esimerkiksi Mikkelin ja Varkauden kaupungit.

Ohjaajana Haaja keskittyi erityisesti dialogiin ja puhumiseen. Siksi hän ei antanut näyttelijöille suoria repliikkejä, vaan asiat, jotka heidän piti kertoa. Tämä teki editoinnin vaikeaksi, sillä kaikki otot olivat erilaisia ja niitä oli siksi vaikea yhdistää.

Levitys
-------

Rendel ei ole saanut elokuvasäätiön levitystukea.

Euroopassa Rendeliä ei levitetty elokuvateattereihin muualla kuin Suomessa. Se esitettiin elokuvateatterin kankaalla Meksikossa vuonna 2018.

Vuonna 2017 *Rendel* julkaistiin blu-rayna Saksassa ja 2018 Yhdysvalloissa.
Helmikuuhun 2019 mennessä Rendel oli myyty 60 maahan striimaus- ja dvd-julkaisuina.

Musiikki
--------

Elokuvan tunnuskappaleen "Wonderman" esittää The Rasmus.

Juoni
-----

Mikkelin kaupungissa VALA-niminen yritys on kehittänyt onnistuneen rokotteen ilman asianmukaista testausta. Järjestö on kuitenkin rintama rikollisjärjestölle, jota johtaa Pekka Erola, jonka poika Jarno eli "Rotikka" on yksi ryhmän suurimmista roistoista. Salaperäinen mustiin ​​pukeutunut hahmo on kuitenkin aiheuttanut tuhoa VALAa ja heidän miehiä vastaan. Kun salaperäinen mies pahoinpitelee kuusi VALAn miestä, Rotikka huomaa, että jokaisen miehen ruumiiseen on kaiverrettu nimi "Rendel". Takaumat kertovat Rämöstä, yrityksen talousjohtajasta, joka on perheellinen mies, joka asuu vaimonsa ja tyttärensä kanssa. He antavat hänelle pyöräilytakin isänpäivälahjaksi. Kun Rämö ei suostu tekemään sijoitusta Kurrikka-nimisen VALAN työntekijän kanssa, tämä soittaa pomolleen ja kertoo tapahtuneesta. Sitten Kurrikkan pomo soittaa Rämön pomolle ja pakottaa tämän erottamaan Rämön. Rämölla on tämän jälkeen vaikeuksia löytää työtä ja hänellä on taloudellisia vaikeuksia.

Rämö menee hänet irtisanoneen miehen, Kurrikkan, neuvosta töihin VALA:lle tehtävänään arkistoida paperit, mutta Rämö huomaa eräänä päivänä selvittävänsä sitä. Hän oppii, että rokotetta, joka koostuu tervasta, joka tarttuu ihoon pysyvästi, jos se on sidottu, ei ole testattu kunnolla ja se on itse asiassa johtanut lukuisiin kuolemantapauksiin. Rämö löytää itsensä risteyksestä. Erola kuitenkin pelkää, että Rämö on ilmiantaja. Hän lähettää Rotikan ja Lahtaajan tappamaan Rämön ja hänen perheensä. Kun Rämön vaimo ja tytär tapetaan, Rämöa lyödään pesäpallomailalla, johon on kiinnitetty piikkilankaa ja hänet jätetään kuolemaan. Hän kuitenkin selviää hengissä ja pitäen kellarissaan tervakannua, Rämö peittää kasvonsa tervalla ja luo naamion. Käyttäen perheensä hänelle antamaa pyöräilytakkia ja hanskoja, Rämösta tulee pimeä kostaja Rendel, joka on nimetty unkarin sanan "järjestys" mukaan. Salaperäinen nainen nimeltä Marla saapuu auttamaan Rendeliä tarvittaessa.

Erola, saatuaan tietää Rendelin taistelusta organisaatiota vastaan, huomaa joutuvansa vastaamaan organisaation korkeammille tahoille. Ylemmän tason edustajat päättävät palkata joukon ulkomaalaisia ​​palkkasotilaita tappamaan Rendelin. Ryhmään kuuluvat Mike, Radek, Stacy, Julia ja Jimmy, ja he pystyvät aluksi voittamaan Rendelin, vaikka Julia huomaa olevansa kuollut. Muut suunnittelevat kostoa. Lopulta Rendel kuitenkin saa itsensä takaisin toimintaan ja käy lopulta täydelliseen sotaan. Sillä välin paikallinen toimittaja Niina Heikkinen aikoo paljastaa VALAn keitä he todella ovat. Rotikka kidnappaa Niinan, kun hän huomaa tämän ottavan kuvia heidän todellisista rikoksistaan. Rendel kuitenkin saapuu pelastamaan hänet ja lopulta huomaa voittavansa kaikki palkkasoturit eri tavoin. Kun Rendel kuitenkin taistelee Lahtaajaa vastaan, Marla yrittää auttaa, mutta häntä puukotetaan takaapäin ja paljastuu, että Marla oli osa Rendelin mielikuvitusta, koska Rendel oli se, jota puukotettiin. Rendel saa nopeasti toisen sisunpuuskan ja silmä silmästä tyyliin haavoittaa Lahtaajaa kuolettavasti piikkilankaisella pesäpallomailalla.

Erola tajuaa, että Rendel on liikaa, vastaten jälleen ylemmille esimiehilleen. Epäonnistuttuaan tehtävässään Erola tietää, että hänet on tapettava tekojensa vuoksi. Rotikka, joka ei ollut koskaan ansainnut isänsä rakkautta tai luottamusta, lähetetään ampumaan isänsä ja tappaa tämän. Kun Rotikka lähtee rakennuksesta tapettuaan isänsä, Rendel odottaa sateessa ja joutuu kasvotusten Rotikan kanssa. Rendel sulkee Rotikan auton tavaratilaan käsillään ennen kuin ottaa rokoteruiskut ja pistää niillä Rotikkaa niskaan tappaen tämän. Hengästynyt Rendel näkee Niinan ja kävelee pois. Kun Rendel tarkkailee Mikkelin sydämessä, ylemmän tason edustajat lupaavat kostaa Rendelille.

Tunnustuksia
------------

Elokuva voitti parhaan toimintaelokuvan palkinnon Feratum Film Festivaleilla Meksikossa lokakuussa 2017. Elokuva nähtiin myös Razor Reel Flanders Film Festivalilla Belgiassa lokakuun lopussa 2017.  Lisäksi elokuva pääsi Jussin yleisöäänestyksessä 2018 2. sijalle.

Jatko-osa
---------

Elokuvalle kuvattiin jatko-osa *Rendel 2: Cycle of Revenge* vuonna 2019. Pääosassa jatkoi Kris Gummerus. Rendel 2 kuvattiin Kainuussa ja Jyväskylässä kokonaan englanniksi. 

Tekijät kertoivat budjetiksi 2,5 miljoonaa euroa, mikä tekisi elokuvasta viime vuosien kalleimman ilman Elokuvasäätiön tukea kuvatun elokuvan. Resurssit paljastuivat kuitenkin käytännössä heikommiksi kuin mistä oli sovittu, minkä vuoksi käsikirjoitusta ei saatu kuvattua kokonaan. Kuvaukset saatettiin päätökseen lokakuussa 2019. 

Pian kuvausten jälkeen hanke keskeytyi poikkeukselisella tavalla. Ohjaaja Jesse Haaja ei tiedä syytä tuotannon keskeytymiselle ja tuottaja Miika J. Norvanto ei ole vastannut toimittajien yhteydenottoihin. Jatko-osan tekemiseen liittyvien pettymysten vuoksi Haaja lopetti uransa elokuvantekijänä. Rendelin jatko-osaa ei ole nähty valmiina.

Näyttelijät
-----------

|  |  |  |
| --- | --- | --- |
|  Kris Gummerus  | … |  Rämö / Rendel
  |
|  Matti Onnismaa  | … |  Herra Erola
  |
|  Rami Rusinen  | … |  Rotikka
  |
|  Renne Korppila  | … |  Lahtaaja
  |
|  Alina Tomnikov  | … |  Marla
  |
|  Tero Salenius  | … |  Kurikka
  |
|  Aake Kalliala  | … |  Marsalkka
  |

Arvosteluja
-----------

|  |  |  |
| --- | --- | --- |
| **Gamereactor**Markus Hirsilä | 9/10 tähteä |  |
| **Episodi**Milla Olkkonen | 4/5 tähteä |  |
| **Muropaketti**Helinä Laajalahti | 3/5 tähteä |  |
| **Ilta-Sanomat**Taneli Topelius | 2/5 tähteä |  |
| **Turun Sanomat**Kari Salminen | 2/5 tähteä |  |
| **Hufvudstadsbladet**Krister Uggeldahl | 2/5 tähteä |  |
| **V2.fi**Jari Tapani Peltonen | 1/5 tähteä |  |
| **Helsingin Sanomat**Anton Vanha-Majamaa | 1/5 tähteä |  |
| **Iltalehti**Juho Rissanen | 1/5 tähteä |  |
|

Lähteet
-------

1. ↑  Bonnor, Maria: Tekeekö suomalainen supersankari Rendel läpimurron Cannesissa? Ohjaaja: "Tavoitteena saada nimet paperiin" *Yle Uutiset*.  16.5.2017. Yleisradio Oy. Viitattu 19.7.2017.
2. 1 2 3  Jesse Haaja seurasi unelmaansa ja teki supersankarielokuvan ilman alan kokemusta – hanke vei rahat ja terveyden *Helsingin Sanomat*.  19.8.2017. Viitattu 8.8.2019.
3. ↑  Rendel-tiimi esittäytyi varkautelaisille.  *Warkauden Lehti*, 10.9.2017, s. 4.
4. 1 2  Naamiosankari Rendel syntyi Jesse Haajan kouluvihkoon – Nyt supersavolainen kostaa valkokankaalla *Suomenkuvalehti.fi*.  19.5.2017. Viitattu 9.8.2019.
5. ↑  Kaakon Viestintä Oy: Rendel veti hyvin katsojia Mikkelissä ja koko Suomessa — kotimaisten itsenäisten elokuvien joukossa paras avaus koskaan - Länsi-Savo *lansi-savo.fi*.  25.9.2017. Viitattu 9.8.2019.
6. 1 2 3 4 5 6 7 8 9 10 11 12 13  Elokuvat | Mikkelissä kuvattu supersankarielokuva Rendel sai valtavaa mediajulkisuutta, mutta nyt sen miljoonaluokan jatko-osa jäi kesken – pettynyt ohjaaja päätti lopettaa uransa *Helsingin Sanomat*.  24.2.2022. Viitattu 25.2.2022.
7. ↑  Rendel AKA Rendel: Dark Vengeance (Blu-ray) (2017). DVDCompare.net.
8. ↑  Kaakon Viestintä Oy: Jesse Haajan lyhytelokuva palkittiin Feel The Reel International Film -festivaaleilla Skotlannissa - Länsi-Savo *lansi-savo.fi*.  26.11.2018. Viitattu 9.8.2019.
9. ↑  The Rasmus esittää Rendel-elokuvan tunnuskappaleen *Filmikamari*.  8.9.2017. Viitattu 11.9.2017.
10. ↑  Kriitikoiden lyttäämä Rendel-elokuva palkittiin Meksikossa *iltalehti.fi*. Viitattu 16.10.2017.
11. ↑  Jussi-palkinnot jaettiin – katso tästä voittajat *Yle Uutiset*. Viitattu 22.5.2018.
12. ↑  Hirsilä, Markus: Suomen historian ehkä poikkeuksellisin elokuva on myös eräs menestyneimmistä.  *Gamereactor*, 12.3.2018. Artikkelin verkkoversio. Viitattu 5.4.2018.
13. ↑  Olkkonen, Milla: Rendel *Episodi*.  18.9.2017. Viitattu 22.9.2017.
14. ↑  Laajalahti, Helinä: Rendel osoittaa, että hyvän supersankarielokuvan voi tehdä myös Suomessa.  *Muropaketti*, 19.9.2017, s. 19. Artikkelin verkkoversio. Viitattu 22.9.2017.
15. ↑  Arvio: Rendel on synkän juhlava kotimainen supersankaritaru – lähellä Batmanin ja Sin Cityn sysimustaa maailmaa *Ilta-Sanomat*.  22.9.2017. Viitattu 24.10.2017.
16. ↑  Salminen, Kari: Elokuva-arvostelu: Rendel – Suomalainen supersankari nasahtelee ultraväkivaltaa ja kansallista korstohuumoria *Turun Sanomat*.  21.9.2017.  Arkistoitu 21.9.2017. Viitattu 22.9.2017.
17. ↑  Uggeldahl, Krister: Brutalt, brutalare, brutalast.  *Hufvudstadsbladet*, 22.9.2017, s. 19. Artikkelin verkkoversio. Viitattu 28.11.2017.
18. ↑  Peltonen, Jari Tapani: Rendel *V2.fi*.  21.9.2017. Viitattu 22.9.2017.
19. ↑  Vanha-Majamaa, Anton: Suomen ensimmäinen supersankarielokuva.  *Helsingin Sanomat*, 21.9.2017, s. B 4–5. Artikkelin verkkoversio. Viitattu 22.9.2017.
20. ↑  Rissanen, Juho: IL-Arvio: Suomalainen Rendel on yksi maailman huonoimmista supersankarielokuvista *Iltalehti*.  21.9.2017. Viitattu 24.10.2017.

Aiheesta muualla
----------------

* Elokuvan traileri